Asentel n tyemmat ur yezgil ara tamedyazt n tmeṭṭut deg temnaḍt n Buzgan acku d asentel i yesɛan azal-is deg yal timetti, imi tayemmat d adif n dderya d aɣerbaz anda ileqqeḍ tamusnui i tikelt tamezwarut, d lsas i ɣef tebna ddunit, ɣef waya ad d-naf tamedyazt n tlawin deg temnaḍt-agi teččur d iḥulfan yemxalafen, ladɣa wid yezdin taqcict d yemma-s acku ulac tameṭṭut ur zgilen iɣeblan dɣa d yemma-s i tettaf d amwanes, deg yisefra i d-tettawwi tneddeh s yisem n yemma-s akken ad tt-sifsus iɣeblan n tudert-is.